Viktor Orban, despre refuzul de a semna ajutorul pentru Ucraina: „Toți știu că acest război este pierdut”
Premierul ungar Viktor Orban a declarat vineri că pentru Ucraina și Europa războiul declanșat de Rusia împotriva Ucrainei este deja pierdut. El a motivat astfel refuzul său la summitul UE de joi de a se ralia poziției celorlalți lideri europeni de a sprijini în continuare Ucraina, deși aceștia nu au validat o solicitare a șefei diplomației europene, Kaja Kallas, de a oferi anul acesta un ajutor militar de 40 de miliarde de euro armatei ucrainene.